4. E u thusa hore u lule u le tlhōlisanong Mo Baebeleng, lefoko “bogosi” totatota le raya “bobusi jwa kgosi.” Ka mo go utlwalang he, Bogosi jwa Modimo bo raya bobusi, kana puso ya Modimo, e e nang le kgosi e a e tlhophileng. Kgosi eno ga se ope fa e se Jesu Keresete yo o tsositsweng—“Kgosi ya dikgosi le Morena wa barena.” (Tshenolo 19:16; Daniele 7:13, 14) Moporofeti Daniele o ne a kwala jaana malebana le Bogosi jwa Modimo jwa Bomesia jo bo mo maatleng a ga Jesu Keresete: “Mme mo metlheng ya dikgosi tseo [mebuso ya batho e e busang gone jaanong] Modimo wa legodimo o tla tlhoma bogosi jo bo se kitlang bo senngwa le ka motlha. Mme bogosi joo ga bo kitla bo fetisediwa mo bathong bape ba bangwe. Bo tla thubaganya bo fedisa magosi ano otlhe, mme bo tla ema ka bosakhutleng,” se se rayang gore bo tla nnela ruri.—Daniele 2:44.